Source: https://www.riigiteataja.ee/akt/128062016025
Timestamp: 2020-08-15 14:36:31+00:00

Document:
Eesti Kunstimuuseumi tegevuse lõpetamine – Riigi Teataja
Eesti Kunstimuuseumi tegevuse lõpetamine
Eesti Kunstimuuseumi tegevuse lõpetamine - sisukord
§ 1 Tegevuse lõpetamine
§ 2 Likvideerimiskomisjon
§ 3 Töölepingute üleminek
§ 4 Riigieelarve assigneeringute sulgemine
RT I, 28.06.2016, 25
Vastu võetud 22.06.2016 nr 3
Määrus kehtestatakse Vabariigi Valitsuse seaduse § 43 lõike 3 alusel ning kooskõlas muuseumiseaduse ja Vabariigi Valitsuse 8. oktoobri 1996. a määrusega nr 244 „Valitsusasutuste hallatavate riigiasutuste moodustamise ja ümberkorraldamise ning nende tegevuse lõpetamise kord”.
§ 1. Tegevuse lõpetamine
(1) Seoses vajaduse kadumisega osutada muuseumiteenust riigiasutuse tasandil lõpetatakse riigiasutuse Eesti Kunstimuuseum tegevus alates 1. septembrist 2016. a ning tegevuse lõpetava riigiasutuse ülesanded antakse üle asutatavale Sihtasutusele Eesti Kunstimuuseum.
(2) Tegevuse lõpetava riigiasutuse kõrgemalseisev valitsusasutus on Kultuuriministeerium.
(3) Tegevuse lõpetava riigiasutuse nimi on Eesti Kunstimuuseum (registreeritud riigi- ja kohaliku omavalitsuse asutuste riiklikus registris registrikoodiga 70004548).
§ 2. Likvideerimiskomisjon
(1) Eesti Kunstimuuseumi tegevuse lõpetamiseks moodustatakse likvideerimiskomisjon järgmises koosseisus:
Eesti Kunstimuuseumi peadirektor;
Eesti Kunstimuuseumi pearaamatupidaja;
Eesti Kunstimuuseumi peavarahoidja;
Kultuuriministeeriumi finantsosakonna juhataja;
Kultuuriministeeriumi kultuuriväärtuste osakonna muuseuminõunik;
Kultuuriministeeriumi õigus- ja varahaldusosakonna varahalduse peaspetsialist;
Kultuuriministeeriumi õigus- ja varahaldusosakonna õiguse peaspetsialist;
Kultuuriministeeriumi üldosakonna personalijuht;
Riigi Tugiteenuste Keskuse, Kultuuriministeeriumi valitsemisala talituse juhataja – pearaamatupidaja.
(2) Likvideerimiskomisjoni esimees on Kultuuriministeeriumi kultuuriväärtuste osakonna muuseuminõunik.
(3) Likvideerimiskomisjon alustab tööd 1. juulil 2016. a ning lõpetab töö ja esitab tegevuse lõpetava riigiasutuse lõppbilansi 31. augusti 2016. a seisuga, riigivara üleandmise-vastuvõtmise akti ja asjaajamise üleandmise-vastuvõtmise akti kultuuriministrile hiljemalt 19. septembril 2016. a.
§ 3. Töölepingute üleminek
Eesti Kunstimuuseumi töötajate töölepingud, välja arvatud direktori tööleping, lähevad 1. augustist 2016. a muutumatul kujul üle Sihtasutusele Eesti Kunstimuuseum vastavalt võlaõigusseadusele.
§ 4. Riigieelarve assigneeringute sulgemine
Eesti Kunstimuuseum kasutamata jäänud riigieelarve assigneeringud suletakse 1. septembrist 2016. a.
Kultuuriministri 8. juuli 2013. a määrus nr 8 „Eesti Kunstimuuseumi põhimäärus” tunnistatakse kehtetuks.
Määruse § 5 jõustub 1. septembril 2016. a.

References: § 1

§ 2

§ 3

§ 4
 § 43

§ 1

§ 2

§ 3

§ 4
 § 5